Vlastimil Novobilský

Vlastimil NOVOBILSKÝ, (naskiĝis la 15-an de februaro 1935 en Melč apud Opava - mortis la 11-an de februaro 2021 en Ústí nad Labem) estis ĉeĥa esperantisto, emerita universitata profesoro (ĥemio) en Ústí nad Labem. Bofilo de la poeto Jiří Kořínek (edzo de lia filino Věra) kaj honora membro de ĈEA.

Lia patro Jaroslav estis esperantisto kaj progresema instruisto kaj fondinto de ĉeĥa lernejo en Melč, kiu estis tiutempe en multe germanigita regiono. Li estis ankaŭ pioniro de Esperanto en la regiono. Dum la milita tempo li pereis en nazia koncentrejo Mauthausen.

Vlastimil Novobilský prizorginte heredaĵon de sia patro esperantistiĝis jam en 1946 kaj li baldaŭ bone ekregis la lingvon, en la jaro 1951 li sukcese ekzameniĝis kiel instruisto de Esperanto. Ĝis la jaro 1953 li apartenis al gvidantoj de la movada vivo en la urbo Opava. Poste dum altlerneja studado li aktivis en Prago kaj fine en Ústí nad Labem, kien li transloĝiĝis kaj agadis. Profesie li estis kemiisto kaj pedagogo altlerneja, kelkajn jarojn li laboris kiel esploristo. Ĝis 2001 kiel universitata profesoro li samtempe plenumis funkcion de rektoro de la Universitato J. E. Purkyně en Ústí nad Labem.

Dum sia agado en la movado li gvidis dekojn da publikaj kaj - en la Pedagogia fakultato en Ústí - internaj Esperanto-kursoj, instruis en someraj lernejoj kaj tendaroj, estis aktivulo en la junulara sekcio (redaktis bultenon Tagiĝo). En 1956 li publikigis en Opava publikaĵon Skizo pri Esperanta literaturo, poste sekvis longega vico da studaĵoj, tekstoj, artikoloj kaj prelegoj en la ĉeĥa kaj en Esperanto - tiuj enlande kaj eksterlande. Krom ĝeneralaj temoj priesperantaj li ankaŭ aplikis la lingvon fake kiel kemiisto kaj pedagogo. En tiuj ĉi fakoj li daŭre laboris sur la universitata nivelo. Li estis membro-profesoro de AIS San-Marino. En sia vivo li plenumis diversajn funkciojn en lokaj, regionaj kaj tutlandaj Esperanto-organizaĵoj, laste li funkciis kiel rektoro de IKU dum la 81-a UK en Prago. Kiel bofilo de Jiří Kořínek li konservis heredaĵon de la poeto.

 Verkoj 
 Skizo pri la Esperanta literaturo (Opava 1956, Esperanto-junularo ĉe Domo de Kulturo)
 Komenio kaj la internacia lingvo (esperantigis V. Novobilský kaj O. Kníchal, ĈEA 1974)
 A: Česká literatura v Esperantu / Ĉeĥa literaturo en Esperanto - B: Esperantská díla českých autorů / Esperantaj verkoj de ĉeĥaj aŭtoroj (ĈEA, 1983)
 D-ro Tomáš Pumpr (1906 - 1972) kiel beletra tradukanto (En: Menade bal püki bal : Festschrift zum 50. Geburtstag von Reinhard Haupenthal; 1997)
 Kontribuo de ĉeĥaj verkistoj al la Esperanta literaturo (La Laguna, 1987)
 František Vladimír Lorenc Svědectví o životě a díle neobyčejného člověka (KAVA-PECH, 2017)
 Francisko Valdomiro Lorenz Atesto pri la vivo kaj verko de eksterordinara homo (esperantigis Margit Turková, KAVA-PECH, 2017)
 Jaroslav Novobilský: Muž, který povýšil morální principy nad strach ze smrti (Jaroslav Novobilský: Viro, kiu levis la moralajn principojn super la timo antaŭ morto) (KAVA-PECH, 2019)

 Tradukoj 
 Chava Pressburger: Taglibro de mia frato (2005, KAVA-PECH, taglibro de Petr Ginz, traduko komune kun la edzino Věra)

 Artikoloj 
 Fajrero 1/1959, str. 7, 8, 11 a 17 Nova granda konkurso de Fajrero 1960 (gvidas V. N.)
 Fajrero 2/1959, str. 21 (Vespera kanto. Teksto V. N., muziko: R. Kudla.)
 Fajrero 2/1959 str. 3 Akademiano J. Heyrovský- la unua Nobel-premiito de Ĉehoslovakio. (Akademiano J. Heyrovský dankis al la aŭtoro per letero pro la artikolo)
 Fajrero 4/1969, str. 23
 Fajrero 5*-6/1960 Tritaga seminario de esperantistoj en Štiřín apud Praha
 Tagigo č. 37/1958, str. 3
 Tagigo 38/1958, str. 12 Rendevuo, str. 21 Juna kanto (Novobilský/Kudla - La kanto fariĝis ŝildokanto de someraj Esperanto-tendaroj)
 Tagigo 42/1958, str. 2, 8, 9 Skribas al ni d-ro E. Privat
 My z chemie, roč. XVIII, 19.10.1965, str. 3 Co je esperanto?
 Průboj (severočeský deník). 7.10.1976. Árie z oper v esperantu
 Esperantisto Slovaka 5/1970, str. 85-86. J.A. Komenský
 Starto, majo-junio 1970, p. 5: Aktuala problemo…
 A Bibliography on Comenius in Esperanto (kun U. Lins). Centre for Research and Documentation on the Language Problems. London-Rotterdam, 1971, A/I/2 (a-e), str. 1-3.
 Comenius and International Understanding Centre for Research and Documentation on the Language Problems. London-Rotterdam, 1971, A/I/1 (a), str. 1-2
 J.A.Komenský kaj internacia kompreniĝo. Centro de esploro kaj dokumentado pri la monda lingvo-problemo. London-Rotterdam, 1971, A/I/1 /e/, s. 1-3
 Omaĝe al Jan Amos Komenský-Comenius. Internacia Pedagogia Revuo, Nürnberg, 1, 1971, p. 5-8
 Průboj, 18.-19.10.1976, str. 11 Ve službách české literatury (70-jariĝo de Jiří Kořínek)
 Skolecito kaj gismondino (kune kun R. Rychlý). Scienca Revuo, Vol. 29, 1978, str. 39-45.
 Eduko al zorgo pri la vivomedio (En: Apliko de Esperanto en scienco kaj teĥniko, Ústí n.L., 1980, p. 5-11)
 Úspěch českých autorů, Průboj, 26.-27.6.1976
 Průboj, 11.-12.6.1977. Esperantistka (90-jariĝo de B. Metznerová).
 Průboj, 7.10.1976: Árie z oper v esperantu
 Průboj: Ve službách české literatury – 16.-17.10.1976
 Sever, 16.10.1979, str. 3. Esperanto pro začátečníky. V.N.
 Průboj, 2.8.1980, str. 11. Smrt má název pikadon. (Pri Hiroŝimo)
 Průboj, 9.8.1980, str. 7. Hledači dorozumění - o zajímavé činnosti ústeckých esperantistů.
 Sever 26.8.1980, str. 2 Mezinárodní setkání bez tlumočníků
 Průboj 30.-31.8.1980, str. 3. "Esperantem k řešení problémů".
 Průboj 18.-19.10.1980, str. 11 Ústecký esperantista v Barceloně
 Starto 4/1980, str. 29-30. Bude vydána bibliografie 1890-1980.
 Starto 2/1981, str. 12. Recenze práce F. Hýbl: Komeniolog J. Krumpholc - propagátor mírového hnutí a jednotného světového dorozumívacího jazyka esperanto.
 Starto 4/1981, str. 4-5. Esperantské rukopisy českých autorů
 Průboj 26-27.9. 1981. Životní jubileum ústeckého esperantisty
 Bulteno de EK Brno, 1981, č. 5, str. 2 Problémy jazykového dorozumění ve vědě a technice
 Informace č. 8, prosinec 1981 (ÚV ČES Praha). Rámcový pětiletý plán kroužku mezinárodní družby a mírové aktivity na Pedagogické fakultě v Ústí n.l..
 Výroční zprávy o činnosti esperantského kroužku pri ODKP Ústí n.L.
 Průboj 22. 10. 1982. "Studentská družba" (O činnosti kroužku mírové aktivity na Pedagogické fakultě v Ústí n.L.)
 Průboj 28.-29. 8. 1982. Jednací jazyk - esperanto.
 Starto 5/1982, str. 8. Bibliografie esperantské literatury o J.A.Komenském.
 Starto 5/1982, str. 7. Jubileum J.A.Komenského
 Starto 1/1982, str. 22. Vladimír Slaný - 75letý
 Starto 1/1982, str. 10. Na počest Eli Urbanové
 Starto 3/1982 str. 12, Starto 5/1982, str. 15 - recenzoj
 ODKP-klubová a zájmová činnost, Ústí n.L.1983 str. 3. Esperanto.
 Průboj 5.-6.3.1983, str. 11. Škola esperanta v bulharské Pisanici.
 Vlastivědné listy (Opava) 2/1983, str. 39-41. Budovatel českého školství v Melči
 Starto 2-3/1983, str. 15. IFER °83
 Starto 2-3/1983, str. 34-35. Studenti se učí esperanto
 Informace ČES, Praha červenec-srpen 1983. Otištěn dopis V.N. profesorovi Skácelovi autorovi pasáže o esperantu v jeho knize "Rok 2000 *- jazyk jako most a propast." 7 stran.
 Průboj 19.4.1984. Diskusní večer v klubu.
 Průboj 2.-3.4.1983, str. 11 Bonvenon en Leipzig
 Paco 1983, str. 5-6. Esperantisté-pionýři. Vzpomínka na Jaroslava Novobilského - ředitele školy a esperantistu.
 Průboj 28-29.6.1985, str. 7. Náš kraj potřebuje vysoce vzdělané učitele chemie.
 Průboj 1. 10.1986, str. 5 Jubileum překladatele. Ve službách české poezie.
 Heroldo de Esperanto 12, 1986, str. 4. Jiří Kořínek 80-jara
 Budapesta Informilo, oktobro 1986, str. 15. Jiří Kořínek.
 Starto 4/1986, str. 1-2. Jiří Kořínek (+ foto).
 Průboj 11.10.1987, str. 5. Esperanto v kultuře.
 Bibliografio de Esperantlingva literaturo pri J. A. Komenský (Starto 5/1987, p. 7-8)
 Využití esperanta ve vědě a technice (Ibidem s. 123-129.)
 Jazykové problémy na medzinárodních odborných setkáních (Lingvaj problemoj en internaciaj fakaj renkontiĝoj, En: Problémy interlingvistiky, 1987)
 Starto 2/1988, str. 12-14. Rondeta vivo
 Průboj 22. 11. 1988, str. 5 Odešel Jiří Kořínek
 Severočeský deník 20.4.1994. Umberto Eco a esperanto
 Mezinárodní seminář esperantistů. Severočeský deník, 14.9.1994, s. 10
 V Kronachu se mluvilo jen jedním jazykem. Ústecký deník, 8.9.1994, s. 7
 Dostaveníčko esperantistů ve městě na Labi. Ústecký deník, 4. 10. 1994. S. 7.
 Kongresy bez jazykových bariér. Ústecký deník, 14.10.1994
 Asi 10 milionů lidí lidí hovoří na světě mezinárodním jazykem. Ústecký deník 9.11.1994, s. 9
 14a Internacia kultura festivalo. La ondo de Esperanto, 11, 2001, pĝ. 8
 Čas esperanta ještě přijde, Ústecko, 7.10.2002, str. 19

 Eksteraj ligiloj 
 Verkoj de kaj pri Vlastimil Novobilský en la Kolekto por Planlingvoj kaj Esperantomuzeo 
 Voĉo de d-ro Novobilský

Kategorio:Ĉeĥaj esperantistoj
Kategorio:Honoraj membroj de ĈEA
Kategorio:AIS
Kategorio:Akademianoj
Kategorio:Ĉeĥaj verkistoj
Kategorio:Ĉeĥaj kemiistoj
Kategorio:Ĉeĥaj pedagogoj